钦定古今图书集成/明伦汇编/交谊典/第043卷 > 《赠周处士》北周·王褒
## 钦定古今图书集成/明伦汇编/交谊典/第043卷 > 《赠周处士》北周·王褒

我行无岁月，征马屡盘桓。崤曲三危岨，关重九折难。
犹持汉使节，尚服楚臣冠。巢禽疑上幕，惊羽畏虚弹。
飞蓬去不已，客思渐无端。壮志与时歇，生年随事阑。
百龄悲促命，数刻念馀欢。云生陇底黑，桑疏蓟北寒。
鸟道无蹊径，清汉有波澜。思君化羽翮，要我铸金丹。